Diari Oficial de la Generalitat Valenciana


Sumari del DOGV 7798, del 06-06-2016 (2016/4070)

RESOLUCIÓ de 30 de maig de 2016, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2016 les subvencions destinades a entitats locals de la Comunitat Valenciana per al finançament de despeses corrents de les Agències de Mediació per a la Integració i la Convivència Social (AMICS), de les quals són titulars.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7798

Data del DOGV
:   06-06-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/4070


Data del document
:   30-05-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 30 de maig de 2016, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2016 les subvencions destinades a entitats locals de la Comunitat Valenciana per al finançament de despeses corrents de les Agències de Mediació per a la Integració i la Convivència Social (AMICS), de les quals són titulars. [2016/4070]  
Per mitjà de l'Ordre 5/2016, de 9 de març, de la Vicepresidència i Conselleria d'Igualtat i Polítiques Inclusives, s'estableixen les bases reguladores de subvencions destinades a entitats locals de la Comunitat Valenciana per al finançament de despeses corrents de les Agències de Mediació per a la Integració i la Convivència Social (AMICS), de les quals són titulars (d'ara endavant Ordre 5/2016, per la qual s'estableixen les bases reguladores de subvencions per a finançar Agències AMICS; DOCV 7743, 17.03.2016).  
En virtut del que exposa i de conformitat amb l'article 160.4.b de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
Primer. Objecte  
1. Convocar per a l'exercici 2016 les subvencions per al finançament de les despeses corrents derivades del sosteniment, per part de les entitats locals titulars, de les Agències de Mediació per a la Integració i Convivència Social (AMICS) regulades per l'Ordre 5/2016, per la qual s'estableixen les bases reguladores de subvencions per a finançar Agències AMICS.  
2. Seran despeses subvencionables les despeses del personal adscrit a l'Agència AMICS i les de funcionament i manteniment inherents a aquella, així com les altres despeses de naturalesa corrent generades per la realització de programes formatius o d'integració social, dirigits a la població immigrant del seu àmbit territorial, sempre que hagen sigut efectivament realitzats al llarg de l'exercici determinat en la convocatòria.  
  
Segon. Condicions de la concessió de les subvencions  
1. El procediment de concessió d'aquestes ajudes es tramitarà en règim de concurrència competitiva.  
2. Per a obtindre la condició de beneficiaris de les ajudes regulades en l'Ordre 5/2016, per la qual s'estableixen les bases reguladores de subvencions per a finançar Agències AMICS, les entitats locals hauran de complir els requisits establits en l'article 2 de la mencionada ordre.  
  
Així mateix, les entitats beneficiàries de la subvenció hauran de complir les obligacions incloses en l'article 3 de l'Ordre 5/2016, per la qual s'estableixen les bases reguladores de subvencions per a finançar Agències AMICS.  
  
Tercer. Finançament de les ajudes  
1. La Llei 11/2015, de 29 de desembre, de Pressupostos de la Generalitat per a l'exercici 2016, estableix la línia de subvenció S7677 en l'aplicació pressupostària 75.13.01.493.38.6, dotada amb un import de 925.100 euros per a finançar ajudes per al suport al funcionament d'oficines d'atenció a persones migrants (AMICS).  
2. Els crèdits publicats tenen el caràcter de màxims, no podent concedir-se subvencions una vegada esgotats, circumstància aquesta que haurà de publicar-se en el Diari Oficial de la Comunitat Valenciana.  
3. Si com a conseqüència de transferències pressupostàries es veren modificats aquests crèdits, la seua modificació es publicarà mitjançant una resolució en el Diari Oficial de la Comunitat Valenciana.  
  
Quart. Termini i lloc de presentació de les sol·licituds de subvenció  
  
1. El termini per a la presentació de les sol·licituds serà d'un mes a comptar de l'endemà de la publicació de la present resolució de convocatòria en el Diari Oficial de la Comunitat Valenciana.  
L'incompliment d'aquest termini determinarà automàticament l'exclusió de la convocatòria.  
2. Les sol·licituds es formalitzaran segons el model que s'acompanya, com a annex I, a la present resolució i aniran dirigides a la Direcció General d'Inclusió Social de la Vicepresidència i Conselleria d'Igualtat i polítiques Inclusives. Aquest model de sol·licitud està a disposició dels interessats en el Portal de la Generalitat, www.gva.es, accedint als apartats «Guia Prop»-«Tràmits i Serveis».  
A més de l'annex I, haurà d'omplir-se l'annex II relatiu a la fitxa tècnica per al projecte presentat.  
Així com també s'inclou l'annex del model de domiciliació bancària i l'annex d'autorització per a l'accés a dades de forma telemàtica.  
  
Les sol·licituds, junt amb els annexos i la documentació corresponent haurà de formalitzar-se de conformitat amb allò que disposa l'article 5 de l'Ordre 5/2016, per la qual s'estableixen les bases reguladores de subvencions per a finançar Agències AMICS.  
  
Cinquè. Documentació que ha d'acompanyar a la sol·licitud  
La sol·licitud i els seus annexos hauran d'anar acompanyats de la documentació relacionada en l'article 7 de l'Ordre 5/2016, per la qual s'estableixen les bases reguladores de subvencions per a finançar Agències AMICS.  
  
Sisè. Criteris de valoració de les sol·licituds  
Les sol·licituds presentades, es valoraran d'acord amb els criteris assenyalats en l'article 10 de l'esmentada Ordre 5/2016, per la qual s'estableixen les bases reguladores de subvencions per a finançar Agències AMICS.  
  
Sèptim. Termini de resolució i notificació  
1. El termini de resolució i notificació de la resolució de la convocatòria serà de sis mesos a comptar de la data de publicació de la present convocatòria, de conformitat amb allò que disposa l'article 11 de l'Ordre 5/2016, per la qual s'estableixen les bases reguladores de subvencions per a finançar Agències AMICS.  
2. L'esmentada resolució serà publicada en el DOCV, d'acord amb el que estableix l'article 18 de la Llei 38/2003, de 17 de novembre, General de Subvencions.  
La pràctica de la publicació esmentada s'ajustarà a les disposicions contingudes en l'article 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. Contra la resolució esmentada, que esgota la via administrativa, es podrà interposar un recurs contenciós administratiu, en el termini de dos mesos a comptar des de l'endemà de la publicació, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Vuitè. Règim de lliuraments de pagament  
1. El pagament de les subvencions, se subjectarà al que disposa l'article 12 de l'Ordre 5/2016, per la qual s'estableixen les bases reguladores de subvencions per a finançar Agències AMICS.  
2. El mencionat pagament es realitzarà amb la justificació prèvia per l'entitat beneficiària de les despeses i la destinació d'aquestes al funcionament i sosteniment de la corresponent Agència AMICS, per mitjà de la presentació d'un certificat de la secretaria de l'entitat local en els termes establits en l'article 13 de l'Ordre 5/2016, per la qual s'estableixen les bases reguladores de subvencions per a finançar Agències AMICS.  
  
3. El termini màxim per a la justificació del lliurament de la subvenció finalitzarà el 31 d'octubre de 2016, mentre que la memòria anual d'activitats podrà presentar-se fins al 16 de gener de 2017.  
  
Contra la present resolució, que posa fi a la via administrativa, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà interposar-se potestativament recurs de reposició davant la consellera d'Igualtat i Polítiques Inclusives en el termini d'un mes comptat des de l'endemà de la notificació, o bé directament recurs contenciós administratiu en el termini de dos mesos a comptar des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposa l'article 10.1.a i article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre que s'hi considere oportú.  
  
València, 30 de maig de 2016.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.